Нобэ
1861 гъэм Германием щыщ Рейс Филипп телефоныр къигупсысащ.
1863 гъэм Лондон къыщызэрагъэпэщащ Инджылызым и футбол командэхэм я зэгухьэныгъэр.
1941 гъэм Хэку зауэшхуэм хэкIуэдащ сабий тхакIуэ, «Комсомольская правда» газетым и корреспондент Гайдар Аркадий.
1942 гъэм советыдзэхэр икIуэту Налшык къалэм дэкIын хуей хъуащ.
1956 гъэм Атом къарумкIэ дунейпсо агентствэр (МАГАТЭ) къызэрагъэпэщащ.
1976 гъэм СССР-м и шхапIэхэм бдзэжьейхэкIхэм фIэкIа щамыпщэфI махуэ щагъэуват.
1978 гъэм Узыншагъэр хъумэнымкIэ дунейпсо зэгухьэныгъэм фэрэкIым и вирусыр зэрагъэкIуэдам теухуа хъыбар зэбгригъэхащ.
1991 гъэм Тыркумэн ССР-м референдум щекIуэкIащ а республикэр СССР-м хэкIыным теухуауэ. Абы щыпсэухэм я процент 94-м щIигъур абыкIэ арэзы хъуауэ щытащ.
Франджы политик цIэрыIуэ, а къэралым и президенту 1981 — 1995 гъэхэм щыта Миттеран Франсуа къызэралъхурэ илъэси 100 ирокъу.
«Красный Кавказ» колхозым и унафэщIу илъэс куэдкIэ щыта, Социалист Лэжьыгъэм и ЛIыхъужь Тхьэкъуахъуэ Башир къызэралъхурэ илъэс 90 ирокъу.
Журналист, КъБР-м щэнхабзэмкIэ щIыхь зиIэ и лэжьакIуэ Джэлэс Таужид къызэралъхурэ илъэс 87-рэ ирокъу.
Филологие щIэныгъэхэм я доктор, профессор, Мэлбахъуэ Тимборэ и цIэр зезыхьэ Лъэпкъ библиотекэм и унафэщI Емуз Анатолэ и ныбжьыр илъэс 79-рэ ирокъу.
Урысей Федерацэм и цIыхубэ артист Караченцов Николай и ныбжьыр илъэс 72-рэ ирокъу.
Биологие щIэныгъэхэм я доктор, КъБКъУ-м и профессор Куэтэншы Хьэсэн и ныбжьыр илъэс 67-рэ ирокъу.
Къэрал къулыкъущIэ, УФ-м и Къэрал Думэм и УнафэщIу щыта Нарышкин Сергей и ныбжьыр илъэс 62-рэ ирокъу.
Филологие щIэныгъэхэм я доктор Дзыгъуанэ Ритэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. Хуабэрмахуэм градус 1 — 2, жэщым 1 градус щыхъунущ.
